

«ԳՈՐԾԸՆԿԵՐՈՒԹՅՈՒՆ ՀԱՆՈՒՆ ՍՅՈՒՆԻՔԻ. ԲԱՐԵԼԱՎՎԱԾ ՀԱՄԱՅՆՔԱՀԵՆ ՍՈՑԻԱԼԱԿԱՆ ԾԱՌԱՅՈՒԹՅՈՒՆՆԵՐ»

Տեխնիկական առաջադրանք (ToR)

**Փաստահեն հետազոտությունների և քաղաքականության (Policy) երկխոսության ոլորտի մասնագետ՝ աջակցելու ծրագրի թիրախային ՔՀԿ-ներին քաղաքականության (Policy) հետ առնչվող հարցերում ներգրավվածությանը**

**Ընդհանուր տեղեկատվություն**

Ծրագրի մասին. «Գործընկերություն հանուն Սյունիքի․ բարելավված համայնքային սոցիալական ծառայություններ» ծրագիրը մաս է կազմում Թիմ Եվրոպա նախաձեռնության, որը ֆինանսավորվում է Եվրոպական հանձնաժողովի կողմից: Ծրագրի հիմնական նպատակն է խթանել Սյունիքի մարզում դիմակայուն սոցիալական ծառայությունների համակարգի ստեղծումը: Ծրագիրը իրականացվում է «Մարդը կարիքի մեջ» ՀԿ-ի կողմից՝ համագործակցելով «ՎԻՆՆԵԹ Գորիս» զարգացման հիմնադրամի և «Հայկական Կարիտաս» բարեսիրական ՀԿ-ի հետ: Ծրագիրը հիմվում է երեք հիմնական ուղղությունների վրա․ բարելավել ՔՀԿ-ների կարողությունները սոցիալական բարձրակարգ ծառայություններ մատուցելու գործում, ստեղծել մասնակցային պլանավորման ու ծառայությունների մատուցման կայուն մեխանիզմներ տեղական ինքնակառավարման մարմինների հետ համագործակցությամբ, և խթանել քաղաքականության շուրջ երկխոսությունը համայնքային հիմքով սոցիալական ծառայությունների երկարաժամկետ ֆինանսավորման համար: Ծրագիրն աջակցում է համայնքային իշխանությունների կողմից տրամադրվող ժամանակավոր դրամական աջակցության և կարճաժամկետ սոցիալական ծառայությունների համակարգից անցմանը դեպի համապարփակ և դիմակայուն համակարգի, որը կհանգեցնի համայնքային սոցիալական ծառայությունների կայունությանը, այդ թվում նաև ֆինանսավորման տեսանկյունից՝ նպաստելով անհավասարության և խոցելիության մակարդակի նվազմանը:

«Հայկական Կարիտաս»-ը օգտագործում է իր փորձը՝ աջակցելով ՔՀԿ-ների նպատակային կարողությունների զարգացմանը՝ կենտրոնանալով փաստահեն հետազոտությունների, շահերի պաշտպանության, քաղաքականության շուրջ երկխոսությանը և մոնիթորինգին: Աշխատարանների, թեմատիկ ուսուցումների և ուղղակի աջակցության միջոցով ՔՀԿ-ները ձեռք կբերեն կարողություններ՝ գնահատելու քաղաքականության շրջանակ, մշակելու տվյալահեն առաջարկություններ և խթանելու սոցիալական ծառայությունների ներառական ու արդյունավետ բարեփոխումները: Ծրագիրը կարևորում է ՔՀԿ-ների համագործակցությունը շահագրգիռ կողմերի, այդ թվում՝ ՀՀ Աշխատանքի և սոցիալական հարցերի նախարարության հետ:

Վերը նշված նպատակներին հասնելու նպատակով մասնագետը կիրականացնի կարողությունների զարգացման միջոցառումներ՝ բարելավելու ծրագրային նպատակային ՔՀԿ-ների շահերի պաշտպանության հմտությունները, ինչը իրնեց թույլ կտա զգալի ներդրում կատարել քաղաքականության մշակման և օրենսդրական բարեփոխումների հանրային քննարկումներում: Ի վերջո, մասնագետը կաջակցի ՔՀԿ-ներին տեղական մակարդակում նախաձեռնություններ իրականացնելու, համայնքային հիմքով սոցիալական ծառայությունների կայուն ֆինանսավորումն ապահովելու և երկարաժամկետ լուծումներ խթանելու գործում:

**Տևողությունը**

3-4 ամիս

**Վայր**

Հեռավար և Սյունիքի մարզում, Հայաստան

**Աշխատանքի մեկնարկի ամսաթիվ**

2025թ.-ի մարտի 3-ից

**Հաշվետու է**

«Գործընկերություն հանուն Սյունիքի․ բարելավված համայնքային սոցիալական ծառայություններ» ծրագրի ծրագրի ղեկավարին («Հայկական Կարիտաս»)

**Պայմանագրի տեսակ**

Ծառայությունների մատուցման պայմանագիր

**Նպատակը**

Մասնագետը աջակցելու է ծրագրի թիրախ ՔՀԿ-ներին.

* Բարելավել օրենսդրական և քաղաքականության (policy) գործընթացների վերաբերյալ ծրագրի թիրախ ՔՀԿ-ների կարողությունները:
* Հզորացնել շահերի պաշտպանության հմտությունները՝ արդյունավետորեն ներգրավվելու կառավարության հետ քաղաքականության վերաբերյալ երկխոսության մեջ՝ ներառյալ նախարարությունները և հարակից գերատեսչությունները, ԱԺ-ն և այլն:
* Ներկայացնել հիմնավոր, փաստահեն առաջարկություններ սոցիալական ծառայությունների օրենսդրության և քաղաքականության բարեփոխումների վերաբերյալ:
* Ապահովել ՔՀԿ-ների քաղաքականության ներգրավման շուրջ ու կարողությունների զարգացման արդյունավետ գործընթացները:

**Հիմնական պարտականություններ**

Կարողությունների զարգացում.

* Կատարել կարիքների գնահատում՝ ծրագրի թիրախ ՔՀԿ-ների շահերի պաշտպանության հմտությունների և քաղաքականության մշակման շուրջ ներգրավման կարողությունների և հնարավորությունների շրջանակում։
* Մշակել և իրականացնել դասընթացներ և աշխատարաններ, որոնք նախապես համաձայնեցված են ծրագրային կոնսորցիումի թիմի հետ («Մարդը կարիքի մեջ» ՀԿ, «Հայկական Կարիտաս» բարեսիրական ՀԿ), շահերի պաշտպանության ռազմավարությունների, քաղաքականության վերլուծության և շահագրգիռ կողմերի ներգրավման թեմայով։

Քաղաքական երկխոսության կազմակերպում.

* Կազմակերպել և վարել խորհրդատվություններ ՔՀԿ-ների և պետական/Ազգային ժողովի ներկայացուցիչների միջև:
* Աջակցել ՔՀԿ-ներին քաղաքականության վերաբերյալ հուշագրեր, դիրքորոշումների փաստաթղթեր և առաջարկություններ մշակելու գործում, որոնք ազդեցություն կունենան սոցիալական ծառայությունների օրենսդրության վրա:

Տեխնիկական աջակցություն.

* Տրամադրել խորհրդատվություն և մենթորինգ անցկացնել ՔՀԿ-ներին փաստահեն շահերի պաշտպանության պլանավորման և իրականացման համար:
* Աջակցել շահերի պաշտպանության արշավների և հաղորդակցման ռազմավարությունների մշակմանը:
* Տրամադրել շարունակական աջակցություն և ուղղորդումներ ծրագրի թիրախ ՔՀԿ-ների շրջանում՝ սահուն ընթացակարգեր ապահովելու համար:

Մոնիթորինգ և գնահատում.

* Հետևել և հաշվետու լինել ՔՀԿ-ների նախաձեռնած քաղաքականության վերաբերյալ երկխոսության, շահերի պաշտպանության և մոնիթորինգային միջոցառումների արդյունավետության վերաբերյալ:
* Փաստագրել հաջողության պատմությունները և քաղված դասերը՝ հետագա միջամտություններ պլանավորելու համար:

Հետևողականություն և խնդիրների լուծում.

* Հետևողական աջակցություն տրամադրել Սյունիքի ծրագրի թիրախ ՔՀԿ-ներին՝ հետագայում հարցերի կամ պահանջների լուծման համար:
* Արշավների գործընթացներում օգնել վերացնել խնդիրներն կամ ընթացակարգային ուշացումները:

**Արդյունքներ**

Ակնկալվող արդյունքներ.

* Մշակել ինտերակտիվ, գործնական ուսումնական մոդուլ՝ ՔՀԿ-ների կողմից փաստահեն հետազոտությունների վերաբերյալ:
* Դասընթացների նյութեր և աշխատարանների օրակարգեր:
* Առնվազն 3 կարողությունների զարգացման աշխատարաններ՝ առցանց և անցանց ձևաչափերով Սյունիքի ծրագրային թիրախ ՔՀԿ-ների շրջանում:
* Մենթորինգային գործընթացներում աջակցություն առնվազն 15 Սյունիքի ՔՀԿ-ներին՝ սոցիալական պաշտպանության ոլորտում շահերի պաշտպանության և քաղականության երկխոսության հմտությունները խորացնելու նպատակով:
* Քաղաքականության (policy) վերաբերյալ համառոտ հուշագրերի կամ դիրքորոշումների փաստաթղթերի համատեղ մշակում ՔՀԿ-ների հետ:
* Գործընթացի վերաբերյալ հաշվետվությունների ներկայացում՝ ներառյալ գործողությունները, ձեռքբերումները և մարտահրավերները:
* Վերջնական հաշվետվության ներկայացում, որը ներառում է արդյունքները, առաջարկությունները և կայունության պլանները:

**Անհրաժեշտ որակավորումներ և հմտություններ**

* Բարձրագույն կրթություն հասարակական քաղաքականության, իրավունքի, սոցիալական գիտությունների կամ հարակից ոլորտներում:
* Առնվազն 5 տարվա փորձ շահերի պաշտպանության, քաղաքականության վերլուծության կամ հարակից ոլորտներում:
* ՔՀԿ-ների հետ քաղաքականության շուրջ ներգրավման և կարողությունների զարգացման աշխատանքներում փաստարկված աշխատանքներ:
* ՀՀ-ում սոցիալական ծառայությունների օրենսդրության և քաղաքականության մշակման ոլորտների գերազանց իմացություն:
* Ֆասիլիտացիայի, խորհրդատվության և միջանձնային հարաբերություններում ուժեղ հմտություններ:
* Հայերեն և անգլերեն լեզուներով բարձրորակ գրավոր նյութերի պատրաստման ունակություն։
* Տեխնիկական ուսումնական ծրագրերի մշակման փորձ:
* Ուսումնական ծրագրերի մշակման լավագույն փորձի և արդյունավետ գնահատման ռազմավարությունների վերաբերյալ հմտություններ:
* Դասընթացների նյութերի վերաբերյալ ծրագրի և կոնսորցիումի ղեկավարների կողմից արձագանքների և հետադարձ կապերի ներառում աշխատանքներում։
* ՔՀԿ-ների հետ աշխատանքում վերջնաժամկետները պահպանելու ունակություն։
* Կառավարության տարբեր գերատեսչությունների կամ պետական մարմինների հետ աշխատանքային փորձառության առկայությունը խիստ ցանկալի է:

**Դիմելու կարգը**

Հետաքրքրված թեկնածուները հրավիրվում են ներկայացնելու ամբողջական փաթեթ, որը պետք է ներառի հետևյալ փաստաթղթերը․ համապարփակ ինքնակենսագրական (CV), որտեղ ներկայացված է համապատասխան մասնագիտական փորձը, ուղեկցող նամակ, որտեղ մանրամասն առկա է, թե ինչպես են առկա հմտություններն ու փորձը համապատասխանում շահերի պաշտպանության կարողությունների զարգացմանն ու քաղաքականության (policy) գործընթացներում ներգրավվածությանը, քաղաքականության մշակման համառոտ հուշագրի կամ շահերի պաշտպանության ռազմավարության նմուշային օրինակ, առաջադրանքի մանրամասն բյուջե, ինչպես նաև աշխատանքային պլան՝ ներառյալ գործողությունները, ժամկետները և արդյունքները:

Բոլոր փաստթղթերը անհրաժեշտ է ուղարկել հետևյալ էլեկտրոնային հասցեներով՝ info@caritas.am և d.miribyan@caritas.am ոչ ուշ, քան **2025 թ. փետրվարի 10-ը:** Խնդրում ենք նամակի վերնագիր վահանակում նշել «Փաստահեն հետազոտությունների և քաղաքականության երկխոսության մասնագետ. Ձեր անունը»: Միայն ընտրված թեկնածուները կհրավիրվեն ընտրության հաջորդ փուլին մասնակցելու համար: